करीब 11 साल बाद 2017 में अमरीकी अभिनेत्री अलिसा मिलानो ने कद्दावर फिल्म निर्माता हार्वे वाइन्स्ताइन पर यौन शोषण के आरोप लगाते हुए ट्विटर पर एक बार फिर #MeToo आन्दोलन की शुरुआत की. बाद में उन्होंने इसका श्रेय टराना बर्क को भी दिया. इस एक ट्वीट के बाद हार्वे के खिलाफ इंडस्ट्री की करीब 80 महिलाओं ने यौन शोषण के आरोप लगाये. परिणाम स्वरुप हार्वे को तुरंत उन्ही की कंपनी दी वाइन्स्ताइन कंपनी और अकादेमी ऑफ़ मोशन पिक्चर आर्ट्स एंड साइंस से निकाल दिया गया. आंकड़ो पर गौर किया जाए तो केवल दो दिन में ही #MeToo को करीब 5 लाख बार ट्वीट किया गया और फेसबुक पर पहले ही दिन 40 लाख बार #MeToo का उल्लेख किया गया. मिलानो के इस एक ट्वीट के बाद पूरे हॉलीवुड में पुरुष कलाकारों समेत सभी अभिनताओं ने अपने साथ घटी घटनाओं का उल्लेख करना शुरू किया. हॉलीवुड से साहस ले कर दुसरे क्षेत्रों से भी अन्याय के खिलाफ #MeToo के संघोष की आवाज़े आने लगी और जल्द ही इस आन्दोलन ने प्रबुद्ध वर्ग के साथ-साथ आमजन को भी अपने साथ जोड़ लिया. इसके अलावा नारीवादी लेखिका ग्लोरिया फेल्ट ने दावा किया कि इस आन्दोलन के प्रभाव से अधिकतर कंपनियों ने अपने कार्यस्थल की एंटी-सेक्सुअल हैरासमेंट नीतियों को और प्रभावी और लिंग आधारित वेतन भेद का निरिक्षण करने जैसे अहम फैसलें लिए है.